CELEX: 32016R2224
Language: bg
Date: 2016-12-05 00:00:00
Title: Регламент за изпълнение (ЕС) 2016/2224 на Комисията от 5 декември 2016 година относно класирането на някои стоки в Комбинираната номенклатура

10.12.2016   
            
            
               BG
            
            
               Официален вестник на Европейския съюз
            
            
               L 336/22
            
         РЕГЛАМЕНТ ЗА ИЗПЪЛНЕНИЕ (ЕС) 2016/2224 НА КОМИСИЯТА
   от 5 декември 2016 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен срок в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 декември 2016 година.
      
         
            За Комисията
         
         Stephen QUEST
         
            Генерален директор
         
         
            Генерална дирекция „Данъчно облагане и митнически съюз“
         
      
   
   
      (1)  ОВ L 269, 10.10.2013 г., стр. 1.
   
      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (Код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Електрически апарат, (т.нар. „адаптер за безжични високоговорители“) в корпус с размери приблизително 52 × 52 × 13 mm и тегло 26 g.
                  Адаптерът за безжични високоговорители се състои от:
                  
                              —
                           
                           
                              вградена акумулаторна батерия,
                           
                        
                              —
                           
                           
                              цифров/аналогов преобразувател,
                           
                        
                              —
                           
                           
                              предавател и приемник, основаващи се на технологията Bluetooth (разширен профил за аудио разпространение — A2DP),
                           
                        
                              —
                           
                           
                              USB порт за зареждане, и
                           
                        
                              —
                           
                           
                              аудио гнездо 3,5 mm, за свързване към високоговорител (който не е наличен при представяне пред митническите органи).
                           
                        Апаратът позволява на потребителя да слуша музика от смартфон или подобно преносимо устройство по домашна аудио система или чрез отделни високоговорители.
                  Аудио сигналът се изпраща безжично чрез Bluetooth от смартфона до апарата. В апарата цифровият сигнал се преобразува в аналогов и се изпраща по кабели до домашната аудио система или до отделни високоговорители. Апаратът има бутон „Пауза/старт“, който позволява спиране и пускане на музиката, но не позволява подбор на музиката или контрол на звука.
               
               
                  8517 62 00 
               
               
                  Класирането се определя от общи правила 1 и 6 за тълкуване на Комбинираната номенклатура и от текста на кодове по КН 8517  и 8517 62 00 .
                  Тъй като апаратът може само да изпраща и получава безжично аудио сигнали чрез Bluetooth (A2DP) и сам по себе си не генерира звуковия сигнал или не произвежда звук, не може да се счита за апарат за записване и възпроизвеждане на звук. Следователно се изключва класирането в позиция 8519 .
                  Функцията на апарата е да получава безжично аудио данни от устройство (например мобилен телефон) и да предава тези данни по кабели към високоговорители. Функцията за приемане, преобразуване и предаване на данни попада в обхвата на формулировката на код по КН 8517 62 00 .
                  Следователно апаратът трябва да бъде класиран в код по КН 8517 62 00  като машина за приемане, преобразуване и предаване на глас или други данни.